b'\n_START_ARTICLE_\nSidney van den Bergh\n_START_SECTION_\n\xc5\xbdivljenje in delo\n_START_PARAGRAPH_\nVan den Bergh je eno leto \xc5\xa1tudiral na Univerzi na Leidnu, diplomiral pa je leta 1950 na Univerzi Princeton. Leta 1956 je doktoriral na Univerzi v G\xc3\xb6ttingenu._NEWLINE_Raziskoval je meteorje, komete, zvezde, zvezdne kopice, najbolj znan pa je po razvrstitvi galaksij (razvrstitev DDO), raziskovanju supernov, meglic, spremenljivk in teles v zunajgalakti\xc4\x8dnem prostoru. Leta 1971 je odkril pritlikavo sferoidno galaksijo Andromeda II.\n_START_SECTION_\nPoimenovanja\n_START_PARAGRAPH_\nPo njem se imenuje asteroid zunanjega glavnega pasu 4230 van den Bergh.'